Foto: Facebook

SINOĆ su u makedonski parlament upali pripadnici pokreta "Za zajedničku Makedoniju", nezadovoljni izborom Talala Xhaferija za predsjednika parlamenta.



Grupa maskiranih ljudi držala je kao taoce grupu poslanika SDSM-a i Demokratske unije za integraciju (DUI) u zgradi Sobranja.

>> KAOS U MAKEDONIJI Demonstranti ušli u parlament, mlatili političare i držali ih kao taoce, upali i specijalci



Međutim, nakon što se smirila situacija, počele su se pojavljivati fotografije sudionika upada u parlament.



Tako se na Twitteru pojavila i fotografija muškarca u majici s oznakama HOS-a među demonstrantima u Sobranju.



>> HOS U MAKEDONSKOM PARLAMENTU? Prosvjednik nosio poznatu crnu majicu u jučerašnjem kaosu





Ispostavilo se da je riječ o čovjeku koji se na Facebooku predstavlja kao Vlado Černozemski, obožava ustaše, Thompsona i VMRO. No, Vlado Černozemski mu (vjerojatno) nije pravo. Naime, u listopadu 1934. godine makedonski ekstremist Vlado Georgijev, poznat i kao Vlado Černozemski, pripadnik VMRO-a, ubio je jugoslavenskog kralja Aleksandra. Makedonski VMRO taj je atentat organizirao zajedno s ustašama, pa tu vjerojatno leži fascinacija koju makedonski batinaš iz parlamenta gaji prema hrvatskim fašistima.



Facebook profil Vlade Shofjorota (kako stoji u zagradi kraj njegovog lažnog imena na Facebooku, a što bi moglo biti pravo ime) potpuno je fasciniran ustaštvom i njihovim "bratstvom" s makedonskim ekstremistima.

Tekst se nastavlja ispod oglasa





"DAJEM SEBI ZA PRAVO DA POZOVEM SVOJE SUNARODNIKE HRVATSKE NACIONALNOSTI DA IZIDJEMO I POMOGNEMO NASOJ BRACI MAKEDONCIMA I INICIJATIVI "ZA ZAJEDNUCKU MAKEDONIJU" U SACUVANJU INTEGRITETA REPUBLIKE MAKEDONIJE!!!

MAKEDONIJA JE NAS DOM BRACO I SESTRE HRVATI !!! MORAMO ODBRANITI SVOJ DOM

POZIVAM VAS DA POKAZEMO NASE TRADICIONALNO DOMOLJUBLJE I POMOGNEMO MAKEDONCIMA KAD JE NAJPOTREBNIJE!!!

ZA DOM SPREMNI!!!", stoji u jednoj jučerašnjoj objavi.



"MASHALA,KO BI REKO😉DOBRO JUTRO NACIJO TROJE ANTA

STARCEVICA

PAVELICA

PARADZIKA

DOBRO JUTRO DJECO KRALJA TOMISLAVA

ZA DOM

SPREMNI

BOG I

HRVATI", piše tako ovaj Makedonac u opisu fotografija na kojima su prikazani desničari sa slikama Ante Pavelića.



Osim ustaševanja, ovaj radikal teško shvatljivih svjetonazora svakodnevno objavljuje hitove Marka Perkovića Thompsona, a u svojim objavama vrijeđa Albance i poziva na nasilje. Ispada tako da veliki ljubitelj HOS-a i ustaškog pokreta u Makedoniji brani ćirilicu kao jedino pismo, a koje Albanci dovode u pitanje.



